[{"text_idx": "#000004", "text": "Kampaania \u201cSu\u0308damega tehtud eurotegu\u201d kutsub u\u0308les ma\u0308rkama ja tunnustama Euroopa Liidu toel tehtud projekte"}, {"text_idx": "#000005", "text": "Alates EL-iga liitumisest on Eestis struktuurifondidest toetust saanud u\u0308le 40 000 projekti \u2013 Narvast Ka\u0308rdlani ja Tallinnast Setomaani on va\u0308ga paljude Eesti inimeste eluolu ja u\u0308mbritsev keskkond palju paremaks muutunud. Viimasest seitsmeaastasest eelarveperioodist viiakse ellu u\u0308le 14 500 projekti, millest osad veel 2023. aasta lo\u0303puks valmimas."}, {"text_idx": "#000008", "text": "\u201eEllu viidud projekte tasub ma\u0308rgata ja ta\u0308hele panna juba ainuu\u0308ksi sellepa\u0308rast, et igau\u0308ks neist on ma\u0308rk sellest, kuhu me kuulume \u2013 Euroopa Liitu \u2013 ja et meid pole ja\u0308etud u\u0308ksinda, vaid oleme saanud ta\u0308nu erinevatele toetusmeetmetele ellu viia ku\u0308mnete tuhandete inimeste unistusi. Ma\u0308rgakem saavutatu mo\u0303ju, Eestile ja meie inimestele toodud muutust ja tunnustagem neid, kes projekte edukalt on ellu viinud,\u201c lisas Merila."}, {"text_idx": "#000009", "text": "Ta\u0308navu lo\u0303peb struktuuritoetuste 2014-2020 periood, mil Eesti sai fondide eelarvest 3,8 miljardit eurot. Sel perioodil on eurotoetuste osakaal riigieelarves ja\u0308a\u0308nud 10% u\u0308mber, kattes koguinvesteeringutest umbes 17%."}, {"text_idx": "#000010", "text": "\u201eNii mo\u0303neski valdkonnas oleme ta\u0308naseks saavutanud ma\u0308rksa enam, kui algselt planeerisime \u2013 kohati lausa mitmekordselt uute maanteede, raudteekilomeetrite vo\u0303i ta\u0308iendavate lasteaiakohtade na\u0308ol. Ka kaasaegseid tervisekeskusi kerkib u\u0308le Eesti 15 vo\u0303rra enam 2014. aastal plaanitust,\u201c u\u0308tles rahandusministeeriumi va\u0308lisvahendite talituse juhataja Triin Tomingas. \u201eKui vaatame ajas tagasi, siis Euroopa Liidu toetused on kahtlemata meie heaolu kasvule tuntavalt kaasa aidanud, tunnustame neid, kes toetusvo\u0303imalusi edukalt kasutada on aidanud,\u201c lisas ta."}, {"text_idx": "#000011", "text": "Kuidas \u201eSu\u0308damega tehtud euroteo\u201c konkursil osaleda:"}, {"text_idx": "#000012", "text": "Esita 4.-24. septembrini k.a oma lemmik eurotegu veebilehel avaneb uues vahekaardis. Esitajaks vo\u0303ib olla iga kodanik \u2013 sealhulgas toetuse saaja ise, kohalik omavalitsus, meetme eest vastutav ministeerium, rakendusu\u0308ksuse projektikoordinaator jt.\nKonkursile esitatud projektide seast valib 5-liikmeline z\u030cu\u0308rii va\u0308lja 30 projekti, mis pannakse rahvaha\u0308a\u0308letusele veebi eurotegu.ee. Projektide valikul hinnatakse nende tunnetuslikku mo\u0303ju ja olulisust konkreetsele valdkonnale, sihtru\u0308hmale, piirkonnale, kogukonnale.\nZ\u030cu\u0308riisse kuuluvad rahandusministeeriumi esindaja, Riigi Tugiteenuste Keskuse esindaja, ning kolm konkursi korraldaja poolt valitud avaliku elu tegelast. Z\u030cu\u0308rii teeb otsused konsensuslikult.\nRahvaha\u0308a\u0308letuseks valitud projektid avalikustatakse veebilehel avaneb uues vahekaardis\nRahvaha\u0308a\u0308letus on avatud 16. oktoobrist\u20135. novembrini k.a. Rahvaha\u0308a\u0308letuse ja z\u030cu\u0308rii koosto\u0308o\u0308s valitakse va\u0308lja vo\u0303itjaid."}, {"text_idx": "#000013", "text": "2000 euro va\u0308a\u0308rtuses kinkekaart reisiks mo\u0303nda EL liikmesriiki;\nEuroopa Komisjoni Eesti esindusega 2024. aastal reis Bru\u0308sselisse, kus saab uudistada Komisjoni ja europarlamendi to\u0308o\u0308d."}, {"text_idx": "#000014", "text": "Sa\u0308ravamaid eurotegijaid premeeritakse novembri lo\u0303pul toimuval ta\u0308nuu\u0308ritusel."}, {"text_idx": "#000016", "text": "Kui Teil on ku\u0308simusi, millele te koduleheku\u0308ljelt vastuseid ei leidnud, siis palun vo\u0303tke u\u0308hendust mo\u0303ne meie to\u0308o\u0308tajaga"}]